section_heading: Incident na liniji Zagreb - Beograd
paragraph_text: Zrakoplov Pan Adrie je letio noću, na visini od 2400 metara i vidljivost je bila dobra. Nepoznato svijetlo je pratilo zrakoplov s lijeve strane, na istoj visini i istom brzinom. S vremenom se razina svijetla pojačavala i počela poprimati intezivnu crvenu boju. Piloti su bili u stalnoj komunikaciji s kontrolom leta i naposljetku su sletjeli u beogradsku zračnu luku te podnijeli izvještaj civilnim i vojnim vlastima. Situacija u Beogradu je bila napeta, jer je Tito u to vrijeme trebao ići na put, a nešto je nepoznato bilo unutar zračnog prostora Jugoslavije. Naposljetku je zrakoplov nastavio svoj let prema Valjevu, a prema iskazu jednog od pilota, Dobroslava Džebe, nepoznati objekt ih je nastavio pratiti te je povremeno postizao izvanredno velike brzine. Pilotovu priču je potvrdio i tehničar leta Stanko Naleetilić i Zlatko Vereš, bivši načelnik Kontrole leta za cijelu Jugoslaviju.